cyanic-selkie/wikianc huggingface dataset:
Դեֆոլյացիա
Դեֆոլիացիան կատարվում է քիմիական նյութերով՝ դեֆոլիանտներով, որոնք առաջացնում են տերևների բնական ծերացմանը և տերևաթափին համանման պրոցսներ։ Լայնորեն կիրառվում է բամբակագործության մեջ։ Բամբակենու դեֆոլիացիայի համար օգտագործվում են կալիումի ցինամիդը, մագնեզիումի քլորատը և այլն։ Դեֆոլիացիան արագացնում է չբացված կնգուղների հասունացումը։ Արդյունավետ է նաև դեկորատիվ և պտղատու կուլտուրաների դեֆոլիացիան։
Կատեգորիա:Գյուղատնտեսություն Կատեգորիա:Հողագիտություն
Պացկանյովո
Պացկանյովո (Пацканьово), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Պացկանյովո գյուղում բնակվում էր 1 074 մարդ։ Բնակավայրը զբաղեցնում է 0,27 կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր Կատեգորիա:1600 թվականին հիմնադրված բնակավայրեր
Խվիչա Կվարացխելիա
Խվիչա Կվարացխելիա (ხვიჩა კვარაცხელია, ), վրացի ֆուտբոլիստ, «Նապոլի»-ի և Վրաստանի ազգային հավաքականի կիսապաշտպան։
Ակումբային կարիերա
Կվարացխելիան «Դինամո Թբիլիսի»-ի սան է։ Մեծահասակների հավաքականում մեկնարկել է 2017 թվականի սեպտեմբերի 29-ին՝ «Կոլխեթի-1913»-ի դեմ խաղում՝ փոխարինման դուրս գալով 62-րդ րոպեին։ Ընդհանուր առմամբ, Կվարացխելիան հինգ հանդիպում անցկացրեց «Դինամո Թբիլիսի»-ի կազմում՝ խփելով իր առաջին գոլը 2017 թվականի նոյեմբերի 19-ին՝ «Շուկուրա Քոբուլեթի»-ի դեմ խաղում (1–0) :
«Ռուսթավի»
2018 թվականի մարտին Կվարացխելիան պայմանագրային վեճերի պատճառով հեռացավ Թբիլիսիի «Դինամո»-ից և տեղափոխվեց «Ռուսթավի»։ Վրաստանի ֆուտբոլի 2018թ․ առաջնության ընթացքում խաղացել է 18 խաղ և խփել 3 գոլ ։
2018 թվականին The Guardian-ը Կվարացխելիային ներառել է աշխարհի 60 լավագույն երիտասարդ խաղացողների շարքում ։
Վարձակալությունը «Լոկոմոտիվ»-ում
2019 թվականի փետրվարին նա վարձավճարով տեղափոխվեց Մոսկվայի «Լոկոմոտիվ» մինչև 2018/19 մրցաշրջանի ավարտը ։ Հենց առաջին խաղում՝ նորվեգական «Վիկինգ»-ի դեմ (5:1), դաշտ դուրս գալով 66-րդ րոպեին՝ Կվարացխելիան գոլ խփեց 10 րոպե անց ։ Իր նորամուտը Պրեմիեր լիգայում նշեց մարտի 10-ին «Անժի»-ի դեմ արտագնա խաղում (2:0). փոխարինման դուրս եկավ 86-րդ րոպեին և դարձավ 2001 թվականին ծնված առաջին խաղացողը, ով հանդես է եկել Ռուսաստանի առաջնությունում ։ Առաջին գոլը խփեց մայիսի 10-ին՝ փոխարինման դուրս գալով «Ռուբին»-ի դեմ խաղում։ Մայիսի 22-ին նա դարձավ Ռուսաստանի գավաթակիր՝ փոխարինման դուրս գալով «Ուրալ»-ի դեմ հաղթական եզրափակիչ խաղում (1:0)։
Հուլիսի 1-ին Մոսկվայի «Լոկոմոտիվ»-ը հայտարարեց, որ Կվարացխելիան լքել է ակումբը իր վարձակալության ժամկետի ավարտից հետո ։
«Ռուբին»
2019 թվականի հուլիսի 6-ին Կվարացխելիան հինգ տարվա պայմանագիր է կնքել Կազանի «Ռուբին»-ի հետ ։ Խվիչա Կվարացխելիան առաջին խաղն անցկացրեց հուլիսի 15-ին իր նախորդ ակումբի՝ «Լոկոմոտիվի» դեմ՝ փոխարինման դուրս գալով երկրորդ խաղակեսում և հավասարեցնելով հաշիվը (1։ 1)։ «Ռուբին»-ի երկրպագուները ակումբի պաշտոնական կայքում ճանաչեցին Կվարացխելիային հանդիպման լավագույն խաղացող ։ «Ռուբին»-ի կազմում առաջին մրցաշրջանում նա 28 խաղում դարձել է 3 գոլի և 2 գոլային փոխանցման հեղինակ։ 2019/20 մրցաշրջանի ավարտին ճանաչվել է Ռուսաստանի Պրեմիեր Լիգայի մրցաշրջանի լավագույն երիտասարդ խաղացող ։ 2020 թվականի ամռանը «Ռուբին»-ը հրաժարվեց Կվարացխելիային 15 միլիոն եվրոյով «Գալաթասարայ»-ին վաճառելուց ։ 2021 թվականի օգոստոսի 5-ին նա իր նորամուտը նշեց եվրոպական մրցաշարում՝ դուրս գալով «Ռուբին»-ի մեկնարկային կազմում ՈՒԵՖԱ Կոնֆերանս լիգայի որակավորման երրորդ փուլի «Ռակուվա»-ի դեմ խաղում (0:0)։
2021 թվականի սկզբին L'Equipe-ը հրապարակեց 21-րդ դարում ծնված լավագույն 50 ֆուտբոլիստների ցուցակը, որտեղ Կվարացխելիան Ռուսաստանի Պրեմիեր Լիգայի միակ խաղացողն էր ։
2022 թվականի փետրվարին Ռուսաստանի՝ Ուկրաինա ներխուժումից հետո 2022 թվականի մարտի 23-ին պայմանագիրը կասեցվեց, և Կվարացխելիան տեղափոխվեց «Դինամո» Բաթումի ։ Մարտի 30-ին «Ռուբին»-ը վերջնականապես խզեց պայմանագիրը Կվարացխելիայի հետ։
«Նապոլի»
2022 թվականի հուլիսի 1-ին պաշտոնապես դարձավ իտալական «Նապոլի»-ի խաղացող ։ 2022 թվականի օգոստոսի 15-ին նորամուտը նշեց Սերիա Ա-Ի «Հելլաս Վերոնա»-ի դեմ խաղում և իր դեբյուտային գոլը խփեց 37-րդ րոպեին ։ 2022 թվականի օգոստոսի 21-ին Սերիա Ա-ի 2-րդ մրցաշրջում նա դուբլ ձևակերպեց «Մոնցա»-ի դեմ խաղում (4:0)  ։ Սեպտեմբերի 3-ին Կվարացխելիան խփեց հաղթական գոլը «Լացիո»-ի դարպասին (2:1) և սահմանեց «Նապոլի»-ի ֆուտբոլիստների կատարողական ռեկորդ «գոլ + փոխանցում» համակարգում 2007/2008 մրցաշրջանից սկսած։ Սերիա Ա-ի դեբյուտային չորս հանդիպումներից հետո, որոնցում նա խաղացել է հիմնական կազմում, Կվարացխելիան վաստակել է 5 միավոր (4 գոլ և գոլային փոխանցում)։ 2022 թվականի օգոստոսին դարձել է Իտալիայի առաջնության լավագույն խաղացող ։ Չեմպիոնների լիգայի առաջին գոլը խփեց 2022 թվականի հոկտեմբերի 4-ին՝ Ամստերդամի «Այաքս»-ի դեմ խմբային փուլի խաղում ։ Մեկ շաբաթ անց` պատասխան խաղում, ևս մեկ գոլի և գոլային փոխանցման շնորհիվ Կվարացխելիան ճանաչվեց խաղի լավագույն խաղացող ։ 2023 թվականի փետրվար ամսվա երեք գոլով և մեկ գոլային փոխանցմամբ Կվարացխելիան երկրորդ անգամ ճանաչվեց Սերիա Ա-ի ամսվա լավագույն խաղացող՝ դառնալով առաջին ֆուտբոլիստը, ով մի քանի անգամ նվաճել է մրցանակը նույն մրցաշրջանում ։ Հաջորդ ամիսը նրան ավելի մեծ ճանաչում բերեց, երբ նա ստացավ Սերիա Ա-ի Ամսվա լավագույն խաղացողի ևս մեկ մրցանակ Իտալիայի ֆուտբոլիստների ասոցիացիայի կողմից և Սերիա Ա-ի Ամսվա լավագույն գոլ, Սերիա Ա-ի Մրցաշրջանի լավագույն գոլ տիտղոսները մարտի 11-ին « Ատլանտա»-ի դեմ խաղում (2։0) շշմեցուցիչ գոլի համար ։
Մայիսի 4-ին «Ուդինեզե»-ի հետ ոչ-ոքիից հետո (1–1), «Նապոլի»-ն 33 տարվա մեջ առաջին անգամ դարձավ Սերիա Ա-ի չեմպիոն ։ Կվարացխելիան ավարտեց մրցաշրջանը որպես լավագույն գոլային փոխանցում կատարող 10 գոլային փոխանցումով և խփեց 12 գոլ՝ մրցաշրջանի վերջում արժանանալով Սերիա Ա-ի MVP և Չեմպիոնների լիգայի մրցաշրջանի լավագույն երիտասարդ ֆուտբոլիստ մրցանակներին ։
Վրաստանի հավաքական
Վրաստանի ազգային հավաքականի կազմում իր նորամուտը նշել է 2019 թվականի հունիսի 7-ին՝ Ջիբրալթարի հավաքականի դեմ Եվրոպայի 2020 թվականի առաջնության ընտրական խաղում ։ Հավաքականում իր դեբյուտային գոլը խփեց 2020 թվականի հոկտեմբերի 14-ին՝ Հյուսիսային Մակեդոնիայի դեմ խաղում, իսկ 2021 թվականի մարտի 28-ին հարվածեց Իսպանիայի հավաքականի դարպասին՝ բացելով խաղի հաշիվը։ Կվարացխելիան իր երրորդ գոլը խփեց 2021 թվականի մարտի 31-ին՝ Հունաստանի հավաքականի հետ խաղում (1:1)՝ հավասարեցնելով հաշիվը հանդիպման 78-րդ րոպեին ։ 2021 թվականի նոյեմբերի 11-ին Կվարացխելիայի դուբլը օգնեց Վրաստանին հաղթելու Շվեդիային ։
2022-23 Ազգերի լիգայի առաջին փուլի չորս խաղերում երեք գոլ խփելով՝ գլխավորեց խաղացողների ցուցակը երկու անվանակարգերում, այդ թվում՝ ընդհանուր վարկանիշում ։ Աշնանային մնացած երկու խաղերում Կվարացխելիան խփեց ևս երկու գոլ, ինչը նրան դարձրեց այս մրցաշարի ամենաարդյունավետ վրացի ֆուտբոլիստը։ whoscored.com-ը նրան ընդգրկեց Լավագույն 11 ֆուտբոլիստների ցանկում ինչպես հունիսին, այնպես էլ սեպտեմբերին և նրան շնորհեց ամենաբարձր սեզոնային վարկանիշային միավորը (8,2) C խմբի ֆուտբոլիստների շրջանում ։
Անձնական կյանք
Խվիչան նախկին ֆուտբոլիստ Բադրի Կվարացխելիայի որդին է ։ Ունի երկու եղբայր, կրտսեր եղբայրը՝ Թոռնիկեն (ծն. 2010 թ.), նույնպես զբաղվում է ֆուտբոլով ։ Նա ստացել է «Կվարադոնա» մականունը «Նապոլի»-ի լեգենդ Դիեգո Մարադոնայի պատվին․ երկուսն էլ դրիբլինգի շատ նման ոճեր ունեն    ։
Խմբային
«Դինամո» (Թբիլիսի)
«Լոկոմոտիվ» (Մոսկվա)
«Նապոլի»
Արտաքին հղումներ
Կատեգորիա:Ռուբինի ֆուտբոլիստներ Կատեգորիա:Վրաստանի հավաքականի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:Նապոլիի ֆուտբոլիստներ Կատեգորիա:Դինամո Բաթումի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Դինամո Թբիլիսիի ֆուտբոլիստներ Կատեգորիա:2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ
Երևանի թեմական դպրոց
Երևանի թեմական դպրոց, հիմնվել է 1837 թվականին, Երևանում, Սուրբ Սարգիս եկեղեցու գավթում։ Գործել է շուրջ 85 տարի։ 1838 թվականին ուներ 2 դասարան (60 աշակերտ)։ 1843 թվականին հաստատվել է դպրոցի կանոնադրությունը։ Այն կառավարում էր հոգաբարձությունը՝ թեմական առաջնորդի ղեկավարությամբ։ Առավել բեղմնավոր շրջան է եղել 1875-1885 թվականները բացվել է չորրորդ դասարան, ուսման ծրագրի մեջ մտել են բնագիտություն, երկրաչափություն, Ռուսաստանի պատմություն, աշխարհագրություն, մարմնամարզություն։ 1866-1867 ուսումնական տարում ունեցել է 148 աշակերտ, 1900-1901 թվականներին՝ 443 աշակերտ, 19 ուսուցիչ։ Դպրոցում սովորել է շուրջ 3000 աշակերտ (այդ թվում՝ Ղ․Ղուկասյանը, Ա․ Խանջյանը)։ Տեսուչներ էին Խ․ Ստեփանեն, Մ․ Բեկնազարյանը, Տ․ Ղորղանյանը, Մ․ Մանդինյանը, Գ․ Հովսեփյանը և ուրիշներ։ Դասավանդել են Ղ․ Աղայանը, Տ․ Մելյանը, Ա․ Տեր-Սմբատյանը, Ռ․ Զալալյանը, Ն․ Սիմոնյանը, Ա․ Տերտերյանը, Պ․ Մակինցյանը, Տ․ Ռաշմաճյանը։
Կատեգորիա:Երևանի դպրոցներ
Արևելյան Հայաստանը Պարսկաստանի կազմում (այլ կիրառումներ)
Արևելյան Հայաստանը Պարսկաստանի կազմում եղել է երկու տարբեր ժամանակաշրջաններում՝ վաղ միջնադարում և ուշ միջնադարում, թեև մինչ այժմ Պարսկաստանի կազմում են գտնվում որոշ հայկական գավառներ։
Շարապովո (գյուղ, Վաչսկի շրջան)
Շարապովո (Шарапово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Բոնդոնե
Բոնդոնե (Bondone), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 666 մարդ (2008), բնակչության խտություն՝ 35 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 38080։ Հեռախոսային կոդ՝ 0465։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Արաքսյա Դավթյան
Արաքսյա Աշոտի Դավթյան, հայ օպերային երգչուհի, ՀՀ ժողովրդական արտիստ (2004)։
Կենսագրություն
Արաքսյա Դավթյանը ծնվել է 1949 թվականին Տավուշի մարզի Բերդավան գյուղում։ Սովորել է Երևանի Կոստանտին Սարաջևի անվան երաժշտական դպրոցում (վոկալի ուսուցիչ՝ Մ. Չոլախյան)։ 1975 թվականին ավարտել է Երևանի պետական կոնսերվատորիան։ 1975-1986 թվականներին եղել է Երևանի կոնսերվատորիայի օպերային ստուդիայի մեներգչուհի, 1986-1992 թվականներին՝ Հայաստանի Հանրապետության հեռուստառադիոպետկոմի սիմֆոնիկ նվագախմբի մեներգչուհի։ 1996 թվականից դասավանդել է վոկալ Երևանի Կոմիտասի անվան կոնսերվատորիայում։ Մինչև կյանքի վերջը դասավանդել է Մոսկվայում։ Հյուրախաղերով հանդես է եկել աշխարհի ավելի քան 120 հեղինակավոր համերգասրահներում «Կարնեգի Հոլ» (Նյու Յորք), «Գավո» (Փարիզ), «Կոնցերտ Գեբաու» (Ամստերդամ), «Սենտր Հոլլ» (Տոկիո), հանդես եկել աշխարհահռչակ երաժիշտների հետ, այդ թվում՝ «Մոսկվայի վիրտուոզներ» նվագախմբի (ղեկավար՝ Վլադիմիր Սպիվակով) հետ։ Երգացանկում են արևմտաեվրոպական, հայկական դասական և ժամանակակից կոմպոզիտորների գործերից  ։
2005 թվականին նկարահանվել է "Ղազախֆիլմ" կինոստուդիայի "Վոկալային զուգահեռներ" երաժշտական ֆիլմում ։
Թաղված է Երևանի քաղաքային պանթեոնում։
Արտաքին հղումներ
Կատեգորիա:Հայ օպերային երգչուհիներ Կատեգորիա:Հայ սոպրանոներ Կատեգորիա:1949 ծնունդներ Կատեգորիա:Ապրիլի 22 ծնունդներ Կատեգորիա:2010 մահեր Կատեգորիա:Հուլիսի 28 մահեր Կատեգորիա:Մոսկվա քաղաքում մահացածներ Կատեգորիա:Բերդավան գյուղում ծնվածներ Կատեգորիա:ՀՀ ժողովրդական արտիստներ Կատեգորիա:ՀԽՍՀ վաստակավոր արտիստներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Խորհրդային օպերային երգիչներ և երգչուհիներ
Մարչելլա Ալբանի
Կենսագրություն և կարիերա
Մարչելլա Ալբանին ծնվել է 1899 թվականի դեկտեմբերի 7-ին Իտալիայի մայրաքաղաք Հռոմում։ Դպրոցն ավարտելուց հետո ապագա դերասանուհին սիրավեպ է սկսում հռոմեացի ազնվական և կինոռեժիսոր Գվիդո Պարիշի հետ։ Այդ սիրուց Մարչելլան հայտնվեց կինոէկրաններին։ Դերասանուհու դեբյուտը կայացել է 1919 թվականին. նա խաղում էր «Մահվան գրկախառնություն» ֆիլմում։ 1920-ական թվականների սկզբին Պարիշը բավականին հաճախ սկսեց նկարահանել Մարչելլային։ Ռեժիսորի տասնյոթ ֆիլմերում Ալբանին դերակատարումներով հանդես եկավ։ Դրանց մեջ ամենահաջողվածներից էին՝ «Փոթորիկ», «Ալիքների դուստրը» և «Սերը փախուստի ժամանակ» (բոլոր երեքը նկարահանվել են 1921 թվականին)։
1923 թվականին Մարչելլան ու Պարիշը տեղափոխվում են Գերմանիայի մայրաքաղաք Բեռլին, որտեղ երիտասարդ դերասանուհին շարունակում էր խաղալ գլխավոր դերերում ու շուտով վայելեց հանդիսատեսի մեծ սերն ու համակրանքը։ Այն բանից հետո, երբ 1926 թվականին Մարչելլան հեռացավ Պարիշից, նրան սկսեցին նկարահանել ականավոր ռեժիսորներ Ֆրիդրիխ Զելնիկը, Ուիլյամ Դիտերլին և Ջո Մեյը։
Դերասանուհու կարիերան ծաղկում ապրեց 1927 թվականից 1929 թվականն ընկած ժամանակահատվածում։ Այս ընթացքում Մարչելլան հայտվեց տասնյոթ ֆիլմերում՝ աշխատելով ոչ միայն Գերմանիայում, այլև Ֆրանսիայում, Ավստրիայում և Իտալիայում։ Այդ տարիների ամենահաջողված և հիշվող կինոնկարներից էր ռուս աստանդական ռեժիսոր Ալեքսանդր Վոլկովի «Շահրիզադա» (1928) ֆիլմը, որտեղ Մարչելլան խաղում էր Դիտա Պարլոյի, Ալեքսանդր Վերտինսկու հետ։
Հնչունային ֆիլմերի հայտնվելուց հետո Մարչելլայի կարիերան աստիճանաբար սկսեց անկում արձանագրել և գնալ դեպի մայրամուտը։ Մարչելլան իրեն գտավ նոր ոլորտում՝ գրականության մեջ։ Այդ ընթացքում սկսեց մի քանի վեպեր գրել։ Դրանցից մեկը կոչվում էր «Սիրո քաղաք», որը 1934 թվականին էկրանավորվեց. ֆիլմի գլխավոր դերասանուհին Մարչելլա Ալբանին էր։ 1936 թվականին նա ընդմիշտ հեռացավ կինոյից։
Մարչելլա Ալբանին իր մահկանացուն կնքեց 1959 թվականի մայիսի 11-ին գերմանական Վիսբադենում։
Արտաքին հղումներ
Կատեգորիա:Իտալացի դերասանուհիներ Կատեգորիա:Համր կինոյի դերասաններ Կատեգորիա:Կինոպրոդյուսերներ Կատեգորիա:Իտալացի գրողներ Կատեգորիա:Իտալացի կինոդերասանուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ
Վիկտոր Գլուշկով
Վիկտոր Միխայլովիչ Գլուշկով (Ви́ктор Миха́йлович Глушко́в; ), խորհրդային մաթեմատիկոս, Խորհրդային Սոցիալիստական Հանրապետությունների Միությունում տեղեկատվական տեխնոլոգիաների և խորհրդային կիբեռնետիկայի հիմնադիր հայրերից։
Կենսագրություն
Ծնվել է Ռուսաստանի Խորհրդային Ֆեդերատիվ Սոցիալիստական Հանրապետության Դոնի Ռոստով քաղաքում, ծնողները հանքային ինժեներներ էին։ Գլուշկովը ավարտել է Հարավային դաշնային համալսարանը 1948 թվականին, 1952 թվականին առաջարկել է Հիլբերտի հինգերորդ խնդրի լուծում և պաշտպանել է իր թեզը Մոսկվայի պետական համալսարանում։
1956 թվականին սկսել է աշխատել համակարգիչներով և աշխատել է որպես Ուկրաինայի գիտությունների ազգային ակադեմիայի Համակարգչային կենտրոնի տնօրեն (Կիևում)։ 1958 թվականին դարձել է Կոմունիստական կուսակցության անդամ։ 1962 թվականին Գլուշկովը հիմնադրել է Ուկրաինայի գիտությունների ազգային ակադեմիայի Կիբերնետիկայի ինստիտուտը և դարձել է դրա առաջին տնօրեն։
Մեծ ներդրում է ունեցել ավտոմատի տեսությունում։ Իր հետևորդների հետ (Կապիտոնովա, Լետիչեևսկի և ուրիշներ) հաջողությամբ կիրառել է այդ տեսությունը համակարգիչների կառուցումը ընդլայնելու համար։ Գրել է հայտնի «Թվային ավտոմատային սինթեզ» գիրքը։ Այդ աշխատանքի համար 1964 թվականին ստացել է Լենինյան մրցանակ և ընտրվել է Խորհրդային միության գիտությունների ակադեմիայի անդամ։
Մեծ ազդեցություն է ունեցել տեսական համակարգչային գիտությունների տարբեր ոլորտներում (այդ թվում ծրագրավորման տեսություն և արհեստական բանականություն) ինչպես նաև Խորհրդային Միությունում դրանց կիրառությանը։ Հրատարակել է մոտ 800 տպագիր աշխատություն։
Իր խոշոր նպատակներից էր Տեղեկատվության մշակման և հաշվարկի ազգային ավտոմատացված համակարգի ստեղծումը (Общегосударственная автоматизированная система учёта и обработки информации, "ОГАС"), որը կազմված էր համակարգչային ցանցից՝ ազգային տնտեսության կազմակերպությունների միջև տեղեկատվության և ռեսուրսների բաշխումը կառավարելու համար, ինչը պետք է ներկայացներ սոցիալիստական պլանավորման ավելի բարձր տեսակ, քան գոյություն ունեցող Ստալինիստական հրամանատարական տնտեսությունն էր։ Այս նախագիծը առաջին անգամ մոդելավորվել և ներկայացվել է 1962 թվականին։ Սակայն, Կոմունիստական կուսակցության շատ առաջնորդներ կարծում էին, որ համակարգը սպառնում է տնտեսության նկատմամբ կուսակցության վերահսկողությանը ։ 1970-ականներին վերացավ այս նախագծի հանդեպ պաշտոնական հետաքրքրությունը։
Գլուշկովը 1967 թվականին հիմնադրել է Մոսկվայի ֆիզիկատեխնիկական ինստիտուտի Տեսական կիբեռնետիկայի և օպտիմալ կառավարման մեթոդների ամբիոնը, 1969 թվականին՝ Կիևի Շևչենկոյի անվան համալսարանի Տեսական կիբեռնետիկայի ամբիոնը ։ Ուկրաինայի Գիտությունների ազգային ակադեմիայի կիբեռնետիկայի ինստիտուտը կոչվել է նրա անունով։
Արտաքին հղումներ
Կատեգորիա:Ռուս մաթեմատիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:ԽՍՀՄ ԳԽ 10-րդ գումարման պատգամավորներ Կատեգորիա:Ռոստովի պետական համալսարանի շրջանավարտներ Կատեգորիա:ԽՄԿԿ անդամներ Կատեգորիա:Մաթեմատիկոսներ այբբենական կարգով Կատեգորիա:Կիբեռնետիկա Կատեգորիա:Ուկրաինացի գիտնականներ Կատեգորիա:Ռուս ճարտարագետներ Կատեգորիա:Խորհրդային մաթեմատիկոսներ
Կրասոն
Կրասոն, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Տևրիկի գավառակում ։ Գտնվում էր Տևրիկ քաղաքից 8-9 կմ հեռու, Հաքմա գետակի ափին։
Բնակչությւոն
XX դարի սկզբին ուներ 50-60 տուն հայ բնակիչ։
Պատմամշակութային կառույցներ
Կրասոնն ուներ հայկական եկեղեցի։
Կրթություն
Գյուղում գործում էր հայկական դպրոց ։
Ծանոթագրություններ
Կատեգորիա:Արևմտյան Հայաստանի գյուղեր
Գրիգոր Քեպինյան (Քեպինով)
Գրիգոր Հովհաննեսի Քեպինյան (Քեպինով), հայ քանդակագործ, ՀԽՍՀ արվեստի վաստակավոր գործիչ (1956)։
Կենսագրություն
1909 թվականին ավարտել է Սանկտ Պետերբուրգի համալսարանի ֆիզմաթ ֆակուլտետը։ 1907 թվականին Փարիզում սովորել է Ժյուլիան ակադեմիայում, 1910-1912 թվականներին՝ Ռ․ Վեռլեի, Պոլ Լանդովսկու ղեկավարած քանդակագործական արվեստանոցում, մասնագիտական դասեր առել Օգյուստ Ռոդենից, Պ․ Տրուբեցկոյից։ 1912 թվականին Փարիզի Ազգային սալոնում ցուցադրել է դիմաքանդակներ։ 1913 թվականին վերադարձել է Թիֆլիս, 1916 թվականին մասնակցել հայ նկարիչների ցուցահանդեսին։ 1921 թվականին տեղափոխվել է Մոսկվա ։
Ստեղծագործություններ
Քանդակագործի 1920-1930-ական թվականների գործերին բնորոշ են հավաստիությունն ու ավարտվածությունը, նյութի զգացողությունը և ձևերի արտահայտչականությունը։ Հիմնականում ստեղծել է իր ժամանակակիցների հոգեբանական դիմաքանդակներ։ 1924 թվականին Կրեմլում կազմակերպված ցուցահանդեսում Քեպինյանի Վլադիմիր Իլյիչ Լենինի հարթաքանդակ-դիմապատկերը ընդունվել է որպես լավագույններից մեկը, կրկնօրինակվել Մոսկվայի և այլ քաղաքների համար, 1932 թվականին մեծացվել (5,32 X 6,34 մ, ցեմենտ) Լենինգրադի միացյալ պետական քաղ․ վարչության շենքի նիստերի դահլիճի համար։ Այդ շրջանի հաստոցային լավագույն աշխատանքներից են՝ Վերա Ֆիգների (1925, փայտ, Տրետյակովյան պատկերասրահ, Մոսկվա, 1926, բրոնզ, Լենինգրադի հեղափոխության թանգարան), Սոֆյա Պերովսկայայի (1928, մարմար, ԽՍՀՄ պատմության թանգարան, Մոսկվա), քանդակագործի կնոջ՝ Տ․ Գ․ Քեպինովայի (1935, մարմար, Տրետյակովյան պատկերասրահ) դիմաքանդակները։ Հայրենական մեծ պատերազմի տարիներին Քեպինյանն ապրել և ստեղծագործել է Երևանում, այդ ժամանակ կերտել է Խորհրդային Միության հերոսներ Վիկտոր Տալալիխինի (1941, գիպս, ԽՍՀՄ կուլտուրայի մինիստրություն, Մոսկվա), Իվան Կոժեդուբի (1945, բրոնզ, Տրետյակովյան պատկերասրահ), Գ․ Մարգուլիսի (1943, գիպս, Հայաստանի ազգային պատկերասրահ, Երևան), Ավետիք Իսահակյանի (1942, գիպս, 1960, բրոնզ), Մարտիրոս Սարյանի (1949, մարմար), Արամ Խաչատրյանի (1945, գիպս, երեքն էլ՝ Հայաստանի ազգային պատկերասրահում) դիմաքանդակները։
Վերջին շրջանի դիմաքանդակներին («Նիկոլայ Մյասկովսկի», 1960, բրոնզ, «Սերգեյ Պրոկոֆև», 1961, մարմար, երկուսն էլ՝ ԽՍՀՄ կուլտուրայի մինիստրություն, Մոսկվա, «Մարիամ Ասլամազյան», 1961, գիպս, Հայաստանի ազգային պատկերասրահ) հատուկ է կերպարների ոգեշնչվածությունը, բնութագրման ճշգրտությունը։
Ցուցահանդեսներ
Անհատական ցուցահանդեսներ է ունեցել 1935 թվականին, 1948 թվականին (Մոսկվա, Ա. Կուպրինի հետ) և 1964 թվականին (Երևան)։
Արտաքին հղումներ
Կատեգորիա:Հայ քանդակագործներ Կատեգորիա:ՀԽՍՀ արվեստի վաստակավոր գործիչներ Կատեգորիա:Սանկտ Պետերբուրգի պետական համալսարանի շրջանավարտներ
Կանաչ սերինոս
Կանաչ սերինոս, սերինոսների ընտանիքի թռչուն։ Նստակյաց է, քիչ տարածված։
Կենսակերպ
Վտանգի դեպքում հաճախ թռչում է դեպի ծառերի սաղարթը՝ գրեթե ուղղաձիգ թռիչքով։ Բնակվում է անտառներում, պտղատու այգիներում, պուրակներում։ Սնվում է սերմերով և այլ բուսական կերով։
Բնադրում
Գարնան ամենավաղ լիարժեք երգը և էգերին հետապնդող արուները գրանցվում են հունվարի 2 - րդ տասնօրյակից։ Համատարած հարսանեկան խաղերը և բնադրազույգերի ձևավորումը՝ մարտի 1- ի տասնօրյակից հուլիսի կեսերը, առանձին դեպքերում արուի լիարժեք երգը լսվում է օգոստոսի վերջին։ Բնի կառուցումը սկսվում է մարտի սկզբից։ Բույնը գավաթաձև է՝ ճյուղերից և այլ բույսերի կտորտանքներից։ Բնադրում է ծառերին։ Ձվերը բներում հայտնվում են մարտի 2 - րդ տասնօրյակից մինչև հուլիսի կեսերը։ Դնում է 21 մմ տրամագծով, մոխրագույն, սպիտակ՝ մուգ պտերով 4 - 6 ձու։ Թխսակալում է էգը՝ 13 - 14 օր։ Ձագերին կերակրում են արուն և էգը՝ 13 - 14 օր, որից հետո ձագերը դուրս են գալիս բնից և 1 շաբաթ անց ձեռք բերելով աներեր թռչելու ունակություն՝ հեռանում են ծնողներից։ Կրկնակի բնադրման են անցնում հունիսի կեսերից։ Երիտասարդներից ու հասուններից կազմված աշնանային խմբերը պահպանվում են մինչև հաջորդ տարվա գարունը։ Նուրբ կանաչ երանգով փետրավորման և տնային պայմաններին արագ հարմարվելու շնորհիվ գեղագիտական արժեք է ներկայացնում։
Պատկերասրահ
Կատեգորիա:Սերինոսներ Կատեգորիա:Թռչուններ այբբենական կարգով Կատեգորիա:Եվրոպայի թռչուններ
(7976) Պինիգին
(7976) Պինիգին (Pinigin), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 21-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,225694 ա. մ., առավելագույնը մոտենում է 2,0095 ա. մ. հեռավորության վրա և հեռանում 2,4418 ա. մ. ։ Արեգակի շուրջ մեկ ամբողջական պտույտ է կատարում 1212,82 երկրային օրվա ընթացքում, իր ուղեծրով շարժվելով միջինում 0,296829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ազատ ծնվածը
«Ազատ ծնվածը», 1966 թվականին նկարահանված բրիտանական դրամատիկ ֆիլմ, որի գլխավոր դերակատարներ Վիրջինյա Մաքքենան ու Բիլ Թրավերսը մարմնավորել են իրական կյանքում գոյություն ունեցած Ջոյ և Ջորջ Ադամսոն ամուսնական զույգին, որոնք մեծացրել են որբացած առյուծի ձագ Էլզային ու նրան բաց թողել Քենիայի վայրի բնության մեջ։ Ֆիլմը թողարկվել է Open Road Films Ltd. and Columbia Pictures կինոընկերությունների կողմից, որի սցենարը հիմնված էր 1960 թվականին լույս տեսած Ջոյ Ադամսոնի «Ազատ ծնվածը» ոչ գեղարվեստական գրքի վրա։ Ֆիլմի ռեժիսորը Ջեյմս Հիլլն էր, պրոդյուսերները՝ Սեմ Ջաֆֆեն ու Փոլ Ռադինը։ Ֆիլմն ու իր երաժշտությունն արժանացել են բազմաթիվ մրցանակների։
Սյուժե
Քենիայի հյուսիսային հատվածի գյուղերից մեկում արու առյուծը սպանում և ուտում է մի տղամարդու։ Որսի ավագ պատասխանատու բրիտանացի Ջորջ Ադամսոնին (Բիլ Թրավերս) ուղարկում են սպանելու այդ առյուծին ու իր էգին, որը հարձակվում է նրա վրա՝ իր երեք ձագուկներին պաշտպանելու համար։ Ջորջը ձագուկներին տուն է բերում իր կնոջ՝ Ջոյի (Վիրջինյա Մաքքենա) մոտ և մեծացնում նրանց։ Նրանք ձագուկներին անվանում են Big One, Լաստիկա և Էլզա, որը նրանցից ամենափոքրն էր ու որին Ջոյն ու Ջորջն առանձնահատուկ կերպով էին կապվել։ Երբ կորյունները մեծանում են, առաջին երկուսին ուղարկում են Ռոտերդամի գազանանոց, իսկ Էլզային ամուսինները նախընտրում են պահել։
Մի քանի տարի անց Ջոյն ու Ջորջը ստիպված են լինում ճանապարհորդել դեպի Կիունգա, քանի որ Ջորջի ղեկավար Ջոն Քենդալը նրան պատմել է մի առյուծի մասին, որն այդ գյուղում այծեր է սպանում։ Ջորջին հաջողվում է սպանել առյուծին, ու նրանք ամուսիններով լավ արձակուրդ են անցկացնում էլզայի հետ ու նրան բերում Հնդկական օվկիանոս։ Հյուսիսային հատված վերադառնալով՝ ամուսիններն իմանում են, որ Էլզայի պատճառով փղերի զանգվածային խուճապային փախուստ է տեղի ունեցել։ Քենդալը պնդում է, որ Ադամսոններն այլևս չեն կարող պահել Էլզային ու պետք է համապատասխան գազանանոց գտնեն նրան հանձնելու համար։ Սակայն Ջոյը ցանկանում էր առյուծին սովորեցնել վայրի աշխարհում գոյատևել, որի համար Քենդալն ամուսիններին երեք ամիս ժամանակ է տալիս։
Ջոյն ու Ջորջը մեկնում են Մերու ազգային արգելոց, որտեղ նպատակ ունեին ազատ արձակել Էլզային։ Սկզբի համար նրանք ուզում են Էլզային ընտելացնել արու առյուծի հետ, բայց այդ ծրագիրը չի իրականանում․ գիշերը նրանք նրան թողնում են նոր սպանված զեբրի մոտ, սակայն առավոտյան գալիս ու նրան մենակ են գտնում։ Էլզային պարբերաբար տանում են թփուտները, բայց նա չի կարողանում որս անել, ընդհակառակը, նրա վրա վայրի խոզ է հարձակվում։ Ի վերջո ամուսինները որոշում են Էլզային առնվազն մեկ շաբաթ թողնել մացառներում ու փոխել իրենց ճամբարի տեղը, որպեսզի Էլզան ավելի անկախ դառնա։ Սակայն վայրի առյուծները նրան ծանր վնասվածքներ են հասցնում։ Ջոյը շարունակում է հավատալ, թե կարող է Էլզային սովորեցնել վայրի բնության մեջ գոյատևել, որովհետև կարծում է, թե գազանանոցում նա ազատությունից կզրկվի։ Պարզվում է, սա ճիշտ որոշում է, քանի որ առյուծն սկսում է օրերով հեռու մնալ Ադամսոններից ու ի վերջո մի քանի որս է անում։ Ադամսոններն այնուհետև նրան վերջին անգամ են փորձության ենթարկում, փորձում են նրան ներգրավել վայրի առյուծների խմբում։ Էլզան հաջողությամբ կռվում է մի էգ առյուծի հետ ու ընդունվում նրանց ընտանիք։ Ջոյն ու Ջորջն ուրախանում են նրա հաջողությամբ ու խոստանում նորից այցելել նրան, երբ կրկին Քենիա վերադառնան։
Դերակատարներ
Ֆիլմում նկարահանվել են նաև Boy, Girl, Henrietta, Mara, Ugas անուններով արու և էգ առյուծներն ու նրանց կորյունները։
Քննադատություն և տոմսարկղ
1966 թվականի ընթացքում ֆիլմը եղել է ամենասիրվածներից մեկը Բրիտանիայում ։
Մրցանակներ
Շահել է՝
Առաջադրվել է՝
Ամերիկյան կինոինստիտուտի կողմից ընդգրկվել է հետևյալ ցուցակում՝
Շարունակություն
1960 թվականին լույս տեսած «Ազատ ծնվածը» գրքին հաջորդել են 1961 թվականին լույս տեսած «Ազատ ապրողը» և 1963 թվականին լույս տեսած «Հավերժ ազատը» գրքերը։ 1972 թվականին նկարահանվել է «Ազատ ապրողը» ֆիլմը, որտեղ Ջոյ և Ջորջ Ադամսոնների դերում հանդես են եկել Սյուզան Հեմպշիրն ու Նայջել Դեվենպորտը։
1969 թվականին նկարահանվել է «Առյուծներն ազատ են» վավերագրական ֆիլմը։ Նկարահանվել են նաև այլ ֆիլմեր։
Սկերցո
Սկերցո (իտալերեն՝ scherzo, բառացի՝ կատակ), XVI — XVII դարերում Իտալիայում կատակային, կայտառ բնույթի տեքստով միաձայն և բազմաձայն վոկալ պիեսների տարածված անվանում։ XVII դարի սկզբից կապրիչչոյին մոտիկ գործիքային պիես։ Հաճախ՝ գործիքային սյուիտի, իսկ XVIII դարի․ վերջից սոնատասիմֆոնիկ ցիկլի (սիմֆոնիայի, սոնատի, կվարտետի, երբեմն՝ կոնցերտի) մասերից մեկը՝ որպես կանոն՝ 3-րդը (փոխարինել է նախկին մենուետին)։ Սկերցոյին բնորոշ են՝ եռամաս չափ, արագ տեմպ, երաժշտ․ մտքերի ազատ հաջորդում։ Հաճախ կապված է հումորի (կատակից մինչև գրոտեսկ) արտահայտման հետ։ Սկերցոն գրվում է ռեպրիզային եռամաս ձևով, ավելի հանդարտ բնույթի միջին մասով՝ տրիոյով։ Սկերցոյի դասական տեսակը հաստատվել է Լ․ Բեթհովենի ստեղծագործության մեջ, իրենց սոնատասիմֆոնիկ ցիկլերում լայնորեն կիրառել են Ֆ․ Շուբերտը, Ֆ․ Մենդելսոնը, Ա․ Բրուքները, Պ․ Չայկովսկին, Ն․ Մյասկովսկին, Ս․ Պրոկոֆևը, Դ․ Շոստակովիչը։ Ռոմանտիզմի դարաշրջանի երաժշտության մեջ Սկերցո․ վերստացել է ինքնուրույն երաժշտության․ պիեսի նշանակություն (Ռ․ Շուման, Ֆ․ Շոպեն, Յ․ Բրամս և ուրիշներ)։ Նվագախմբի համար Սկերցոներ են գրել Ֆ․ Մենդելսոնը, Պ․ Դյուկան, Մ․ Մուսորգսկին և ուրիշներ։
Կատեգորիա:Երաժշտական ձևեր Կատեգորիա:Երաժշտական ոճեր
Պետրովկա (գյուղ, Ուժգորոդի շրջան)
Պետրովկա (Петрівка), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Պետրովկա գյուղում բնակվում էր 415 մարդ։
Դամասկա (գյուղ, Զենկովի շրջան)
Դամասկա (Дамаска), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Դամասկա գյուղում բնակվում էր 257 մարդ։ Բնակավայրը զբաղեցնում է 1,47 կմ² տարածք։ Բնակչության խտությունը կազմում էր 174,83 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Նոյեմբերի 4
Նոյեմբերի 4, տարվա 308-րդ (նահանջ տարիներին՝ 309-րդ) օրն է։
Շարապովո (գյուղ, Գագարինսկի շրջան)
Շարապովո (Шарапово), գյուղ Ռուսաստանի Սմոլենսկի մարզի Գագարինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Վալենտինա Խմարա
Վալենտինա Նիկոնովնա (Նիկոլաևնա ) Խմարա ), խորհրդային կինոդերասանուհի։
Կենսագրություն
Վալենտինա Խմարան ծնվել է 1933 թվականի հունվարի 4-ին, Մոսկվայում։ Երրորդ փորձից ընդունվել է ինստիտուտ, 1958 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը Սերգեյ Գերասիմովի և Տամարա Մակարովայի դասարան։ 1958 թվականին աշխատանքի է անցել «Մոսֆիլմ» ստուդիայում և «Կինոդերասանի թատրոն-ստուդիա»-ում։ Դերասանուհու դեբյուտը կինոյում եղել է դեռևս ինստիտուտի առաջին կուրսում, երբ հանդես է եկել Սերգեյ Գերասիմովի «Հույս» կարճամետրաժ ֆիլմում։ Հետագայում Գերասիմովը Խմարային հրավիրել է «Խաղաղ Դոն»-ում մարմնավորելու Մաշուտկա Կոշևայայի դերը, որը դարձավ դերասանուհու կինոկենսագրության լավագույն ֆիլմերից մեկը։ Հատկանշական դերերից են՝ Վալյա («Սովետների իշխանության համար»), Մաշա («Ծարավ»), Նաստյա («Սիրում եմ քեզ, կյա՛նք»), Էլզա («Պայքար հաղթանակից հետո») ։
Մահ
1984 թվականի հոկտեմբերի 9-ին Վալենտինա Խմարան Բաթումիում արձակուրդի ընթացքում հանգստանալիս ողբերգական մահ է ունեցել։ Առավոտյան՝ նախաճաշից առաջ, գնացել է լողալու ծովում։ Մտել է երկաթուղային գծի մոտ տեղակայված հանդերձարաններից մեկը։ Դուրս գալիս չի նկատել ընթացող գնացքին և ընկել է անիվների տակ ։ Թաղված է Վագանկովյան գերեզմանատանը (19 տեղամաս)։
Արտաքին հղումներ
Կատեգորիա:Խորհրդային դերասանուհիներ Կատեգորիա:ՎԳԻԿ-ի շրջանավարտներ Կատեգորիա:Վագանկովյան գերեզմանատանը թաղվածներ Կատեգորիա:Անձինք նամականիշերի վրա
Սրեմսկա-Միտրովիցա
Սրեմսկա-Միտրովիցա-(Сремска Митровица, Srijemska Mitrovica, Szávaszentdemeter), քաղաք Սերբիայի Վոեվոդինա ինքնավար մարզում, Սավա գետի ձախ ափին, Սրեմսկի շրջանի և Սրեմսկա-Միտրովիցա համայնքի վարչական կենտրոն։ Բնակչությունը կազմում է 39 041 մարդ (2002 թ-ի դրությամբ)։
Արտաքին հղումներ
Վիքիպահստում Սրեմսկա-Միտրովիցա թեմայով կան մեդիաֆայլեր։(https://commons.wikimedia.org/wiki/Category:Sremska_Mitrovica)
Աղետ (ֆիլմ)
«Աղետ», 1993 թվականին նկարահանված հայկական ֆիլմ ։
Սյուժե
Երկրաշարժի հետևանքով ավերված քաղաքում հարազատներին փնտրելու նպատակով յոթ կալանավոր փախել են գաղութից։ Փախստականներին գտնելու և յուրաքանչյուրին երկշաբաթյա արձակուրդի գրավոր հրամանը հանձնելու է մեկնում գաղութի տարեց կապիտանը։
Արտաքին հղումներ
Կատեգորիա:Հայկական ֆիլմեր Կատեգորիա:1993 ֆիլմեր Կատեգորիա:«Հայֆիլմ» ստուդիայի ֆիլմեր
Տրիպուրայի օրենսդիր ժողով
Տրիպուրայի օրենսդիր ժողով (त्रिपुरा विधानसभा), Հնդկաստանի Տրիպուրա նահանգի երկպալատ օրենսդիր ժողով։ Տրիպուրայի օրենսդիր ժողովն այժմ ունի 60 ընտրված անդամ։ Տրիպուրայի օրենսդիր ժողովը հանդիպում է Տրիպուրա նահանգի Վիդհան Բհավանում ։
Տրիպուրայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։
Արտաքին հղումներ
Կատեգորիա:Տրիպուրայի օրենսդիր ժողով Կատեգորիա:Հնդկաստանի նահանգների ստորին պալատներ Կատեգորիա:Ազգային ստորին պալատներ Կատեգորիա:Հնդկաստանի քաղաքականություն Կատեգորիա:Հնդկաստանի կառավարություն Կատեգորիա:1963 հիմնադրումներ
Աստերոիդների ցանկ (68301-68400)
Աստերոիդների ցանկ (68201-68300) * Աստերոիդների ցանկ * Աստերոիդների ցանկ (68401-68500)
Թեքումսեի անեծք
Թեքումսեի անեծքը կամ Տիպեկանոյի անեծքը (Curse of Tippecanoe կամ Tecumseh’s curse) (հայտնի է նաև ԱՄՆ-ի նախագահների անեծք, նախագահական անեծք ձևերով), լեգենդ է անեծքի մասին, որը ենթադրաբար տվել է մեռնող բնիկ ամերիկյան շոնի ցեղի առաջնորդ Թեքումսեն՝ սպիտակամորթների կողմից պայմանագիրը խախտելու կապակցությամբ։ Անեծքը հետևյալն է՝ ԱՄՆ-ի ցանկացած նախագահ, ով ընտրվել է առանց մնացորդի 20-ի բաժանվող տարում, մահանա կամ սպանվի մինչև իր լիազորությունների ժամկետի լրանալը ։
Անեծքի ծագումը
Անեծքի առաջին հիշատակումը, հավանաբար, եղել է Ռոբերտ Ռիփլիի «Հավատա՛, կամ՝ ոչ» ամսագրի 1931 թ․ համարում, որտեղ դրա հետ է կապվում 1840 թ․ ընտրված Վ․ Հ․ Հարիսոնի մահը (1841 թ․)։ Հաջորդած 120 տարիների ընթացքում 20-ի բաժանվող տարեթվերին ընտրված կամ վերընտրված նախագահները չեն ապրել մինչև իրենց լիազորությունների ժամանակի ավարտը։ Վերջին նման դեպքը 1963 թ․ Ջոն Քենեդու սպանությունն էր։ Նա նախագահ էր ընտրվել 1960 թվականին։
Անեծքի անվանումը կապված է 1811 թվականի Տիպեկանոյի ճակատամարտի հետ։ Այդ ժամանակ Ինդիանայի նահանգապետ Հարիսոնն, օգտագործելով տեղաբնիկ ցեղերի միջև հակասությունները, Ֆորտ Ուեյնում կնքված հակասական պայմանագրով դրանցից խլեց 12.000 կմ² տարածք ։ Պայմանագրից դժգոհ մնացած շոնի ցեղի առաջնորդ Թեքումսեն սկսեց պատերազմ կառավարական զորքերի դեմ։ 1811 թ․ շոնի ցեղի և Թեքումսեի ստեղծած հնդկացիական դաշինքի մարտիկները, Թեքումսեի եղբոր՝ Թենսքուատավայի գլխավորությամբ հարվածեցին Հարիսոնի բանակին Տիպեկանոյի մոտ։ Ճակատամարտում Հարիսոնը վճռական հաղթանակ տարավ։ Ճակատամարտից հետո Թենսքուատավան (որին Մարգարե էին կոչում) հավանաբար անիծել է Հարիսոնին և հետագա բոլոր նախագահներին, որոնց նախագահ ընտրվելու տարեթվերի վերջին թիվը կլինի նույնն, ինչ որ Հարիսոնի ընտրվելու տարեթիվն էր։ Դա հիմք է հանդիսացել անեծքի մասին լեգենդի ստեղծման համար ։
Նախագահների մահվան դեպքեր
Սկսած առաջին սերունդից՝ Վիլյամ Հենրի Հարիսոնից (1800 թ․ նշանակվել է նահանգապետ, 1809 թ․ Ֆորտ Ուեյնի պայմանագրով հնդկացիներից խլել է 12․000 կմ² տարածք, 1811 թ․ վճռորոշ պարտության է մատնել հնդկացիներին Տիպեկանոյի ճակատամարտում, ընտրվել է նախագահ 1840 թվականին, մեռել է 1841 թվականին՝ երդմնակալությունից մեկ ամիս անց), ԱՄՆ-ի բոլոր այն նախագահները (բացառությամբ վերջին երկուսից), որոնք ընտրվել կամ վերընտրվել են 20-ի առանց մնացորդի բաժանվող տարեթվին մահացել են (իրենց մահով կամ մարդասպանի գնդակից) իրենց լիազորությունների ժամկետը չլրացած։
Մրվանա
Մրվանա, գյուղ Արևմտյան Հայաստանում, Սեբաստիայի վիլայեթի Տևրիկի գավառակում ։
Թեքումսեի անեծք
Բացառություններ
1963 թվականից սկսած ԱՄՆ֊ի ոչ մի նախագահ դեռ չի մահացել պաշտոնավարման ընթացքում։
Մրվանա
Պատմություն
Բնակչությունը կոտորվել կամ բռնությամբ տեղահանվել է 1915 թվականի Մեծ եղեռնի ժամանակ։
Թեքումսեի անեծք
Բացառություններ
Առաջինն օրինաչափությունը խախտել է Ռոնալդ Ռեյգանը (8-րդ սերունդ), ով ընտրվել էր 1980 թվականին։ Նա վերապրել է 1981 թվականի իր վրա կատարված մահափորձը և պաշտոնը բարեհաջող լքել է 1989 թվականին։ Հատկանշական է, որ Ռեյգանի ստացած թոքի վիրավորումը 19-րդ դարի կեսերին մահացու էր։ Հայտնի է, որ նախագահի կինը՝ Նենսի Ռեյգանը վարձել էր գերզգաների և աստղագուշակների, որպեսզի պաշտպանի իր ամուսնուն անեծքից  ։ Ռոնալդ Ռեյգանը մահացել է 2004 թվականին՝ Ալցհայմերի հիվանդության պատճառով բարդացած թոքաբորբից՝ անեծքի մեկ այլ «վերապրող»՝ Ջորջ Բուշ կրտսերի նախագահության ժամանակաշրջանում։
Մրվանա
Բնակչություն
1914 թվականին ուներ 40 տուն հայ բանկիչ։
Թեքումսեի անեծք
Բացառություններ
2000 թ․ ԱՄՆ-ի նախագահ է ընտրվել Ջորջ Վ․ Բուշը (իններորդ սերունդ)։ Նա 2002 թվականին ուշագնաց է եղել բրեցելից շնչահեղձ լինելիս, իսկ 2004 թ․-ին Վրաստան այցի ժամանակ վերապրեց իր վրա մահափորձը, երբ իր և Վրաստանի նախագահ Միխայիլ Սահակաշվիլու ուղղությամբ նետված նռնակը չպայթեց ։
Մրվանա
Պատմամշակութային կառույցներ
Մրվանան ուներ Ս. Աստվածածին անունով եկեղեցի ։
Թեքումսեի անեծք
Բացառություններ
ԱՄՆ֊ի ընտրված նախագահներից 8-ը մահացել են իրենց պաշտոնավարման ընթացքում։ Դրանցից միայն Զաքարի Թեյլորն է, որ չի ընտրվել 20-ի բաժանվող տարեթվի։ Նա ԱՄՆ֊ի նախագահ է դարձել 1849 թ․, մահացել է 1850 թվականին ստամոքսաղիքային հիվանդությունից։
Մրվանա
Ծանոթագրություններ
Կատեգորիա:Արևմտյան Հայաստանի գյուղեր
Թեքումսեի անեծք
Հետաքրքիր փաստեր
1980 թվականին Վիլյամ Օսկար Ջոնսոնի հրատարակած «Զրոյական գործոն» գրքում ներկայացված է 1980 թվականի նախագահական ընտրություններում հաղթած հորինված Օգոստոս Յորքն, ով երկու վերապրած մահափորձերից հետո հրաժարական է տալիս։
1980 թ․ նախագահական ընտրություններից առաջ գործող նախագահ և նախագահի թեկնածու Ջիմի Քարթերին հարց ուղղվեց Թեքումսեի անեծքի վերաբերյալ, ինչին Քարթերը պատասխանեց, որ չի վախենում անեծքից, իսկ եթե նույնիսկ այն կա՝ ինքը մինչ իր մահը կանի առավելագույնն ԱՄՆ֊ի համար ։
Ջորջ Բուշ կրտսերի մահը պատկերված է «Նախագահի մահը» ֆիլմում։ Նրա մահվան մասին 2009 թվականի փետրվարի 11-ին վազող տողով սխալմամբ հայտարարեց հարավաֆրիկյան ITV հեռուստաընկերությունը ։
Աբրահամ Լինքոլնը սպանվել է «Ֆորդ» թատրոնում, Ջոն Քենեդին սպանության պահին Ֆորդ Լինքոլն մակնիշի ավտոմեքենայի մեջ էր, որն այժմ ցուցադրվում է Ֆորդ ընկերության թանգարանում ։
Ծանոթագրություններ
Կատեգորիա:Մոգություն Կատեգորիա:Սնահավատություններ Կատեգորիա:Անեծքներ Կատեգորիա:Ֆրանկլին Դելանո Ռուզվելտ
Պիկիրյոլ
Պիկիրյոլ (Пикиръёль), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ելվա գետի ձախ ափին՝ 185 կմ հեռավորության վրա։ Գետի երկարությունը 20 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
(7977) 1977 QQ5
(7977) , աստերոիդ ամուրի ընտանիքում։ Հայտնաբերվել է 1977 թվականի օգոստոսի 21-ին Ռոբերտ ՄաքՆոտի կողմից Սայդինգ Սփրինգում ։
Միջին հեռավորությունը Արեգակից կազմում է 2,226594 ա. մ., առավելագույնը մոտենում է 1,19 ա. մ. հեռավորության վրա և հեռանում 3,2631 ա. մ., իսկ Երկրի ուղեծրին աստերոիդը նվազագույնը մոտենում է 0,3578 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1213,56 երկրային օրվա ընթացքում, իր ուղեծրով շարժվելով միջինում 0,296649 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,17° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Ռոբերտ ՄաքՆոտի կողմից հայտնաբերված աստերոիդներ Կատեգորիա:Ամուրի ընտանիքի աստերոիդներ
Դու կարո՞ղ ես լսել իմ սրտին
Դու կարո՞ղ ես լսել իմ սրտին, հարավկորեական հեռուստասերիալ նկարահանված 2011 թվականին։ Գլխավոր դերերում նկարահանվել են՝ Կիմ Ջե Ունը, Հվանգ Ջունգ Իմը և Նամ Գունգ Մինը ։ Հեռուստասերիալը ցուցադրվել է MBC հեռուստաալիքով, 2011 թվականի ապրիլի 2-ից մինչև հուլիսի 10-ը, շաբաթ և կիրակի օրերին, ժամը 21:45։ Հեռուստասերիալը ունի 30 էպիզոդ ։
Սյուժե
Չա Դոնգ Ջուն հսկայական կազմակերպության ժառանգ է։ Նա ուրախ և բարեսիրտ տղա է, ով մեծացել է ուրախ միջավայրում։ Նրան վիճակված է ժառանգել անհավատալի հարստություն և բարձր պաշտոն գործակալությունում։ Այդ պատճառով տղան երբեք չի մտածել գումարի մասին։ Բայց իր մանկությունից նա պահպանել է հիշողություն մի յուրահատուկ աղջկա մասին։
Նրանք հանդիպել են գավառական գյուղում։ Աղջիկը փորձում էր հանգստյան օրերին փակված դպրոցում նվագել նկարված դաշնամուրի վրա։ Իմանալով, որ Դոնգ Ջուն կարողանում է նվագել մի քանի երաժշտություն, աղջիկը համոզում է սովորեցնել նրան։ Հանձնվելով տարօրինակ ընկերուհու հմայքին և անմիջականությանը` տղան համաձայնվում է։ Մի քանի օրվա ընթացքում նրանք ընկերանում են։ Աղջիկը ապրում էր իր համր մոր հետ, այդ պատճառով նա նույնիսկ անուն չուներ։ Բոլորը նրան պարզապես անվանում էին փոքրիկ։ Նա երազում էր նվագել հրաշալի երաժշտություն, որպեսզի ցույց տա իր մայրիկին։ Դոնգ Ջուն օգնում է իրագործել այդ երազանքը, որպես շնորհակալություն աղջիկը նրան նվիրում է իր քսակը․ փոքրիկը այն գցում է, երբ փորձում էր գրավել մայրիկի ուշադրությունը, նրա համար չկար ավելի կարևոր իր քան այդ քսակը։ Եվ չնայած նրան, որ երեխաները դարձել էին իրական ընկերներ, նրանց վիճակված էր բաժանվել։
Աղջկան տալիս են Բոնգ Ու Րի անունը։ Նրա մայրը ամուսնանում է տեղի հիմարի հետ։ Հիմար, բայց անկեղծ և բարեհոգի տղամարդը դաստիարակում էր իր քրոջ որդուն։ Այդպես կառուցվեց նոր ընտանիք. համր կին, տկարամիտ ամուսին, փոքրիկ Բոնգ Ու Րի և խորթ եղբայր Բոնգ Մա Րու։ Այժմ Ու Րին պետք է ապրի որպես մարդ։ Նա ունի անուն, հայտնվեց ապագա։ Շուտով ընտանիքը կործանվում է՝ մայրը մահանում է հրդեհի ժամանակ, իսկ խորթ եղբայրը փախչում է։
Այդ ընթացքում Դոնգ Ջուի հետ դժբախտ պատահար է տեղի ունենում։ Ճոպանով բարձրանալով երկրորդ հարկ` նա տեսնում է, թե ինչպես է խորթ հայրը վիճում պապիկի՝ կազմակերպության տնօրենի հետ, և սպառնում է նրան։ Նկատելով Դոնգ Ջուին, տղամարդը դուրս է գալիս պատշգամբ, որպեսզի համոզի որդուն, ոչ ոքի չպատմել խոսակցության մասին, բայց տղան վախենում է, գլորվում է և ընկնում։ Ցավոք սրտի, նա ուժեղ հարվածում է գլուխը։ Վերքը այնքան վտանգավոր է լինում, որ բժիշկները վստահ չէին, թե երբ նա կարթնանա։ Ընկնելու արդյունքը եղավ լսողության կորուստը։
Շարապովո (գյուղ, Ելնինսկի շրջան)
Շարապովո (Шарапово), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 302 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Պիտա
Պիտա (πίτα, pide ), կլոր, հարթ, առանց թթխմորի հաց։ Այս հացը թխվում է ինչպես թեփահան ալյուրից, այնպես էլ բարձր տեսակի ցորենի ալյուրից։ Բավականին մեծ տարածում ունի միջերկրածովյան շրջանում և Մերձավոր Արևելքի երկրներում։
Այսպիսի հացի մասին առաջին հիշատակությունները գտնվում են Հին Կտակարանում՝ եբրայերենում օրիգինալ տարբերակը հիշատակվում է որպես «պատ լեհեմ» (פת לחם), ինչը կարելի է թարգմանել որպես «մեծ հացային պիտա», «բոքոն»։ Ռուսերենում այս բառը ուղղակի թարգմանված է «հաց»։ «Պիտա»-ն «պատ»-ի (פת) փոքրացուցիչն է։ Ժամանակակից իմաստով՝ «պիտա» (פיתה) բառը եբրայերենում կիրառվում է 1950-ական թվականներից ի վեր ։
Ավանդական արաբական բիտայի տարբերակիչ առանձնահատկությունը ջրային գոլորշին է, որը պիտան թխելիս ձևավորվում է խմորի մեջ, կուտակվում բլիթի մեջտեղում՝ առանփնացնելով խմորի շերտերը։ Այդ կերպ բլիթի ներսում «գրպանիկ» է առաջանում, որը կարելի է բացել՝ սուր դանակով կտրելով պիտայի ծայրը և «գրպանիկ»-ի մեջ աղցան կամ միս լցոնելով։ Ավանդական արաբական բիտայի միջին տրամագիծը սովորաբար 15-20 սմ է։
Բացի արաբական պիտայից, գոյություն ունեն պիտայի մի քանի այլ տեսակներ, օրինակ՝ վրացական լավաշ, իրաքյան լաֆեր, դրուզյան պիտաներ (չափազանց բարակ, բայց շատ մեծ բլիթներ), հնդկական չապատիներ։
Մավրոպոտամոնի ճակատամարտ
Մավրոպոտամոնի ճակատամարտ, ռազմական բախում մի կողմից Պավլիկյանների և Արաբական խալիֆայության, մյուս կողմից՝ Բյուզանդական կայսրության միջև, որը տեղի է ունեցել 843 թվականին Մավրոպոտամոն կոչված վայրում։ Ճակատամարտն ավարտվել է հայ-արաբական ճակատի օգտին, սակայն դա պավլիկյաններին չի ազատել Բյուզանդական կայսրության զորքերի տիրապետությունից ։
Նախապատմություն
9-րդ դարի սկզբից իրադրությունը սկսում է փոխվել։ Բյուզանդական կայսրության նոր արշավանքները պավլիկյաններին ստիպում են դաշնակցել արաբների հետ։ Արաբները, որոնք բավարար ներուժ չունեին խալիֆայության քայքայումը դադարեցնելու համար, սկսում են դաշնակցել պավլիկյանների հետ և փոխել իրենց վերաբերմունքը նրանց հանդեպ։ Սարգիս-Տյուքիկոսի օրոք (801-835) շարժումը վերելք է ապրել։
Թեոփիլոս կայսեր (829-842) և նրա կնոջ՝ Թեոդորա Մամիկոնյանի օրոք (842-856) կայսությունում նոր թափ են ստանում պավլիկյանների հալածանքները։ Բյուզանդացիները կարողանում են սպանել Սերգիոսին, որին հետևում էին նրա աշակերտների հետպնդումները։ Պավլիկյանների հարցը լուծելու նպատակով Թեոդորան 843 թվականին հզոր արշավանք է ձեռնարկում։ Պավլիկյանների շարքերում վերսկսված վեճերը թուլացնում էին շարժումը, որի ղեկավարների մի մասը կարծում էին, որ առանց կրոնական հիմնավորման անհնար է դիմակայել բյուզանդացիներին, իսկ մյուս մասը պնդում էր, որ բյուզանդացիների դեմ պայքարում հաղթանակի հասնելու համար պետք էր շարժումը վերափոխել ազատագրականի։
Սերգիոսի սպանությունից հետո նրա մի շարք աշակերտներ կարողանում են վերացնել ներքին պառակտումը, իսկ Թեոդորայի ձեռնարկած արշավանքի նախօրյակին պավլիկյանները միասնական ճակատ են կազմում։ Ներքին պառակտումը վերացնելուց հետո պավլիկյանները միանում են արաբ ամիրա Օմար իբն-Աբդուլլա ալ-Ակթայի արշավանքին և բարենպաստ դիրքեր գրավում։ Բյուզանդական բանակի քանակը կազմում էր 40 հազար, և Թեոդորան կարծում էր, որ հնարավոր կլինի հաղթել հայ-արաբական ճակատին մեկ հարվածով։ Բյուզանդական մեծաքանակ բանակի հրամանտար է նշանակվում Լոգոթետ Թեոկտւստը, որը կայսրուհու քաղաքականության իրականացման պաշտպաններից մեկն էր։ Բյուզանդացիների ուժերը կենտրոնանում են Փոքր Հայքի սահմանամերձ շրջաններում, որից հետո բանակը նախաձեռնությունը հանձնում է հայ-արաբական ճակատին։
Ճակատամարտ
Ճակատամարտի մարտավարական իրավիճակը նպաստավոր էր դաշնակիցների համար, որոնք, դրությունից օգտվելով, նախահարձակ են լինում։ Հայ-արաբական զորքերը բյուզանդացիների դեմ նորանոր գրոհներ էին ձեռնարկում, որի պատճառով բյուզանդացիները չէին կարողանում «ուշքի գալ»։ Քանակական գերազանցության շնորհիվ բյուզանդացիները կարողանում են երկար դիմադրությունից հետո կասեցնել դաշնակիցների հաջորդող մի քանի գրոհները։ Մարտի երկու կողմերի զոհվածների քանակը մեծաթիվ էր։ Երկարատև ճակատամարտից հետո բյուզանդական բանակը պարտություն է կրում և նահանջում։ Փախուստի է դիմում նաև բյուզանդակի բանակի հրամանատար Լոգոթետ Թեոկտիսը։ Ճակատամարտից հետո դաշնակիցները մեծ թվով գերիներ են վերցնում։
Պոնի Կիֆտյու
Պոնի Կիֆտյու (Пони-Кыфтью), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Կիռտեյ գետի ձախ ափին՝ 20 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կամպ Նոու
«Կամպ Նոու» (Camp Nou, -ն թարգմանաբար նշանակում է «Նոր դաշտ»), ֆուտբոլային մարզադաշտ է Իսպանիայի Բարսելոնա քաղաքում։ «Բարսելոնայի» տնային մարզադաշտն է։
«Կամպ Նոու» մարզադաշտը արդեն շուրջ 57 տարի հանդիսանում է «Բարսելոնայի» մարզադաշտը։ «Կամպ Նոու» մարզադաշտը իր մարդատարությամբ համարվում է առաջինը ոչ միայն Իսպանիայում, այլև ամբողջ Եվրոպայում։ «Կամպ նոու» մարզադաշտը տեղավորում է 99 354 հանդիսատես։ Մարզադաշտը համարվում է 12-րդը հանդիսատեսի տարողունակությամբ և երկրորդ տեղում է այն ստադիոնների շարքում, որոնք նախատեսված են ֆուտբոլի համար. «Կամպ Նոու»-ն այդ ցուցանիշով ետ է մնում միայն մեքսիկական «Ացետկա» մարզադաշտից։ «Կամպ Նոու»-ն ընդունել է Եվրոպայի և աշխարհի առաջնությունները, ֆուտբոլի օլիմպիական մրցաշարը՝ 1992 թվականին, այդ թվում նաև եզրափակիչը։ Դաշտում բազմիցս անցկացվել են եվրոպական խոշոր մրցաշարերի եզրափակիչներ։ Բացի այդ մարզադաշտը հաճախ օգտագործվում է որպես երաժշտական հրապարակ։ Այստեղ համերգներով հանդես են եկել Ֆրենկ Սինատրան, Մայքլ Ջեքսոնը և այլք։
Պատմություն
Մարզադաշտը կառուցվել է, երբ Բարսելոնայի թագավորական աթոռը զբաղեցրեց Ֆրանսեսկ Միրո-Սանսը։ Նա առաջ քաշեց ապագա «Կամպ Նոու»-ի ծրագիրը (Camp de Les Corts-ի քիչ տարողունակության պատճառով, նաև այն պատճառով, որ գլխավոր մրցակից Ռեալ Մադրիդը կառուցեց Estadio Chamartín (առավել հայտնի որպես Սանտիագո Բերնաբեու) մարզադաշտը։ Բարսելոնայի նոր մարզադաշտի ծրագիրը հանձնարարվել էր ճարտարապետ Ֆրանսեսկ Միտխասուին (Միրո-Սանսի զարմիկին)։